Legal Document

Category: 7

Text:
13.     ΠΡΟΕΔΡΙΚΟΝ ΔΙΑΤΑΓΜΑ υπ’αριθ.1173       της 28 Σεπτ. /1  ΄Οκτ.1981(ΦΕΚ Α’288) Περί καθορισμού εμβολιαστικών δικαιωμάτων των Κτηνιάτρων του Δημοσίου. Έχοντες υπ’ όψιν: 1.Τας διατάξεις του άρθρ.20 του Νόμ.248/1914 “περί οργανώσεως της Ζωοτεχνικής και Κτηνιατρικής Υπηρεσίας”, ως ούτος συνεπληρώθη υπό του από 23.1.1936 Α.Ν. “περί συμπληρώσεως του Νόμ.248/1914…”(ΦΕΚ 47/Α/1936). 2.Την υπ’αριθ.1289/1981 γνωμοδότησιν του Συμβουλίου Επικρατείας, προτάσει του επί της Γεωργίας Υπουργού, αποφασίζομεν: Άρθρ.1.-1.Τα εμβολιαστικά δικαιώματα των Κτηνιάτρων του Δημοσίου, κανονίζονται ως κάτωθι: α)Δι’ έκαστον φυματινισμόν 10 δρχ. κατά κεφαλήν. β)Δι’έκαστην αιμοληψίαν δια διαγνωστικούς σκοπούς 10 δρχ. κατά κεφαλήν επί βοοειδών, μονόπλων, χοίρων και κυνών. γ)Δι’εκάστην αιμοληψίαν δια διαγνωστικούς σκοπούς και διαγνωστικήν δοκιμήν δια βιολογικών προϊόντων διενεργουμένην εν υπαίθρω 4 δρχ. κατά κεφαλήν επί αιγοπροβάτων και μια δραχ. κατά κεφαλήν επί πτηνών. δ)Δι’έκαστον εμβολιασμόν, ορροεπέμβασιν και ενδοτραχειακήν έγχυσιν 4 δρχ. κατά κεφαλήν επί βοοειδών, μονόπλων, χοίρων και κυνών, 2 δρχ. κατά κεφαλήν επί αιγοπροβάτων και μία δρχ. κατά κεφαλήν επί πτηνών. 2.Εις τας διατάξεις του παρόντος δεν υπάγονται οι εμβολιασμοί και μαλεϊνισμοί οι αναφερόμενοι εις τα άρθρ.68,77,98 και 110 του από 26.3.1936 Β.Δ./τος “περί μέτρων προς πρόληψιν και καταστολήν των μεταδοτικών νόσων των κατοικιδίων ζώων”, ως τούτο ετροποποιήθη υπό του Κ.Δ/τος της 2.7.1941 “περί τροποποιήσεως και συμπληρώσεως διατάξεών τινων του από 26.3.1936 Β.Δ/τος “περί μέτρων…..”. Καταργούμεναι διατάξεις Άρθ.2.-Το από 21.1.1953 Β.Δ/μα “περί καθορισμού εμβολιαστικών δικαιωμάτων των Νομοκτηνιάτρων και Επαρχιακών Κτηνιάτρων” (ΦΕΚ 25/Α/7.2.1953)καταργείται. Άσκηση Κτηνιατρικού Επαγγέλματος 17.Θ.ι.11 14.   ΠΡΟΕΔΡΙΚΌ ΔΙΑΤΑΓΜΑ υπ’  αριθ.506     της 5/14 Νοεμ.1984 (ΦΕΚ Α΄180) Μέτρα για τη διευκόλυνση της πραγματικής άσκησης του δικαιώματος εγκατάστασης και του δικαιώματος της ελεύθερης παροχής υπηρεσιών των κτηνιάτρων στην Ελλάδα. Καταργήθηκε από το άρθρ.17 Π.Δ.498/15-28 Σεπτ.1989 (ΦΕΚ Α΄213), κατωτ. αριθ.15.